SWC พุ่งแรงเกือบ 10% นิวไฮในรอบกว่า 2 ปี ลุ้นกำไรปีนี้ All Time High
SWC พุ่งแรงเกือบ 10% นิวไฮในรอบกว่า 2 ปี ล่าสุด ณ เวลา 11.56 น. อยู่ที่ระดับ 13.30 บาท บวก 1.20 บาท หรือ 9.68% สูงสุด 14.60 บาท ต่ำสุด 12.40 บาท ด้วยมูลค่าซื้อขาย 100.80 ล้านบาท ด้าน บล.ฟินันเซีย ไซรัส แนะซื้อ ชูเป้า 14.70 บาท ลุ้นกำไรปีนี้ทำ All Time High หลังมีช่องทางขายทั้งใน-ตปท.เพิ่มขึ้น-ต้นทุนลดลง
22 มิ.ย. 2560

ผู้สื่อข่าวรายงานว่าราคาหุ้นบริษัท เชอร์วู้ด เคมิคอล จำกัด (มหาชน) หรือ SWC ล่าสุด ณ เวลา 11.56 น. อยู่ที่ระดับ 13.30 บาท บวก 1.20 บาท หรือ 9.68% สูงสุด 14.60 บาท ต่ำสุด 12.40 บาท ด้วยมูลค่าซื้อขาย 100.80 ล้านบาท ขณะที่ดัชนีตลาดหุ้นไทยโดยรวมบวก 0.26%

โดย บล.ฟินันเซีย ไซรัส ระบุในบทวิเคราะห์ แนะนำซื้อ SWC ให้ราคาเป้าหมาย 14.70 บาทต่อหุ้น โดยคาดว่ากำไรปีนี้จะทำ All Time High ที่ 177 ลบ. หรือเติบโต 14% เทียบช่วงเดียวกันของปีก่อน จากช่องทางขายทั้งในและนอกประเทศที่เพิ่มขึ้นรวมถึงต้นทุนที่ถูกลงมาก ราคาปัจจุบันยังไม่ทำ New High แถมซื้อขายบน PE2017 เพียง 10.5 เท่า ต่ำกว่าค่าเฉลี่ยระยะยาวที่ 12.5 เท่า
 